CELEX: 32014D0510
Language: lv
Date: 2014-07-29 00:00:00
Title: 2014/510/ES: Komisijas Īstenošanas lēmums ( 2014. gada 29. jūlijs ), ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām ( Piper betle ) (izziņots ar dokumenta numuru C(2014) 5327)  Dokuments attiecas uz EEZ

31.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 228/33
            
         KOMISIJAS ĪSTENOŠANAS LĒMUMS
   (2014. gada 29. jūlijs),
   ar kuru attiecībā uz piemērošanas periodu groza Īstenošanas lēmumu 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle)
   
      
         (izziņots ar dokumenta numuru C(2014) 5327)
      
   
   (Dokuments attiecas uz EEZ)
   
      (2014/510/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta i) punktu,
   tā kā:
   
               (1)
            
            
               Komisijas Īstenošanas lēmums 2014/88/ES (2) tika pieņemts pēc tam, kad ātrās brīdināšanas sistēmā pārtikas un barības jomā (RASFF) tika iesniegti vairāki paziņojumi saistībā ar to, ka pārtikas produktos ir konstatēta dažādu salmonellas celmu, tostarp salmonella typhimurium, klātbūtne. Minētais celms saistībā ar cilvēku saslimšanas gadījumiem ir otrais visbiežāk ziņotais serotips, un ir konstatēts, ka tas ir bieži sastopams pārtikas produktos, kuri sastāv no beteļauga lapām (Piper betle, pazīstama kā paan lapa vai Betel quid) vai satur tās un kuri ir ievesti no Bangladešas. Kopš 2011. gada Apvienotā Karaliste ir ziņojusi par vairākiem salmonelozes uzliesmojumiem, kurus izraisījusi saindēšanās ar beteļauga lapām. Turklāt ir ļoti iespējams, ka Savienībā nav ziņots par visiem saslimšanas gadījumiem.
            
         
               (2)
            
            
               Tāpēc ar Īstenošanas lēmumu 2014/88/ES Savienībā līdz 2014. gada 31. jūlijam ir aizliegts importēt no Bangladešas pārtikas produktus, kuri sastāv no beteļauga lapām vai satur tās.
            
         
               (3)
            
            
               Bangladeša 2014. gada februārī iesniedza jaunāko informāciju par to, kā tiek īstenots rīcības plāns, kura mērķis ir novērst nepilnības, kas tika konstatētas revīzijā, kuru 2013. gadā veica Eiropas Komisijas Pārtikas un veterinārais birojs. Tā norādīja, ka īstenošana vēl turpinās un nav pilnībā pabeigta.
            
         
               (4)
            
            
               Tas nozīmē, ka joprojām nav atrisināti vairāki būtiski jautājumi. Proti, vēl nav sākta ražotāju ierosinātās beteļauga lapu eksporta programmas īstenošana. Joprojām ir spēkā beteļauga lapu eksporta aizliegums, ko Bangladeša sev noteica 2013. gada maijā. Tomēr šis aizliegums nav pilnībā ievērots, un kopš tā pieņemšanas RASFF ir saņemti paziņojumi par deviņiem mēģinājumiem Savienībā importēt beteļauga lapas. Tāpēc nevar pieņemt, ka Bangladešas sniegtās garantijas ir pietiekamas, lai novērstu būtisko apdraudējumu cilvēku veselībai. Šā iemesla dēļ būtu jāturpina ārkārtas pasākumi, kuri tika izveidoti ar Īstenošanas lēmumu 2014/88/ES.
            
         
               (5)
            
            
               Tādēļ Īstenošanas lēmuma 2014/88/ES piemērošanas periods būtu jāpagarina līdz 2015. gada 30. jūnijam.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2014/88/ES 4. pantu aizstāj ar šādu:
   
      “Šo lēmumu piemēro līdz 2015. gada 30. jūnijam.”
   
   2. pants
   Šis lēmums ir adresēts dalībvalstīm.
   
      Briselē, 2014. gada 29. jūlijā
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV L 31, 1.2.2002., 1. lpp.
   
   
      (2)  Komisijas 2014. gada 13. februāra Īstenošanas lēmums 2014/88/ES, ar ko uz laiku pārtrauc importēt no Bangladešas pārtikas produktus, kas satur vai sastāv no beteļauga lapām (Piper betle) (OV L 45, 15.2.2014., 34. lpp.).